T.A.T.u.

Tatu, stylowane kej t.A.T.u. (rus. Тату) — ruski duet muzyczny, we kerygo skłod wlazujům Julija Wołkowa a Jelena Katina, załůżony we 1999 roku uod Iwana Szapowałowa, kery gro muzyka pop, pop rock, techno, chillout, synth pop, electronic i dance-pop

Skupina sztartła swoja mjyndzynarodowo karjera po wydańu debjutanckigo singla „Ja soszła s uma” (wersyjo angelsko: „All the Things She Said”), kero trefjůła na pjyrwsze place ńe ino ruskich, nale tyż śwjotowych list szlagrůw (m.in. we Australiji:Muster:Cytuj stronę, Danii:Muster:Cytuj stronę, Mjymcach:Muster:Cytuj stronę, Irlandyji:Muster:Cytuj stronę, Meksyku:Muster:Cytuj stronę, Nowyj Zelandyji:Muster:Cytuj stronę, Wjelgij Brytańiji:Muster:Cytuj stronę a tyż we Italiji:Muster:Cytuj stronę). Inksze śpjywki duetu, take kej „Nas nie dogoniat” (ang.: „Not Gonna Get Us”) czy „All About Us”, tyż dolazły na wysoke place notowań radyjowych. Skupina wydoła do kupy sześć albůmůw sztudyjnych, ze kerych trzi rusko- i trzi angelskogodkowe. Jeich debjutancke wydawnictwo - 200 po wstriecznoj (ang.: 200 km/h in the Wrong Lane) – zyskało uod International Federation of the Phonographic Industry sztatus platynowyj płyty we Ojropje za uzyskańy wyńiku przez milijůna przedanych egzymplorzy, dźynki czymu t.A.T.u. stoła śe pjyrwszům skupinům, kero erbła certyfikat za tyn som albům we dwůch roztomajtych wersyjach godkowych. Do kupy skupina przedała przez 15 milijůnůw sztuk płyt, a debjutancki uostoł nojchyntńyj kupowanym albůmem we ich cołkim dorobku.

 Gyszichta 
 1999–2000: Poczůntki 
Przed wystympůma cuzamyn pod mjanym t.A.T.u., Jelena Katina a Julija Wołkowa śpjywoły we bajtlowyj skupińy Neposedi wroz ze Sergejem Łazarewem a Władem Topałowem. Po pojawjyńu śe ńyprawych godek uo wyćepańu Wołkowyj ze skłodu skiż jeji ńyprawego zachowańo (palyńu cygaret, pićo alkoholu) a inkszych, śpjywoczki zakůńczůły kamractwo ze grupůmT.A.T.U. Biography. 
We 1999 roku producynt Iwan Szapowałow, jigo biznysowy kamrat a kamrat Aleksander Wojtyńskij mjeli chynći zbajstlować muzyczny projekt we Rosyji, lo kerego szukali za wokalistkůma. Po wywelowańu dźeśyńću, do wspůłpracy uostoła zaproszono Katina, a pjyrszym nagrywanym bez ńa utworym uostoł kůnsek „Yugoslavia”, bydůncy śpjywkům protestacyjnům wele agresyji NATO na JugosławijeVoitinsky about Yugoslavia. Po uostatycznym wyćepańu ideji realizowańo kompozycyji bez jedno wokalistka, do projektu doklůdźůła - 14-letńo wuůnczas - Wołkowa. Producynći mjanowali duet Тату, kery je abrewjacyjům ruskij frazy Эта девочка любит ту девочку, co uoznoczo Ta dźołcha kocho te dźołche. Lo debjutanckego angelskogodkowygo albůmu śpjywoczki postanowjůły půmjyńić szrajbůng mjana na t.A.T.u., coby żodnymu ńy przipominoło australijsko skupina TatuRussian Pop Music : t.A.T.u..

 2000–2001: 200 po wstriecznoj 
Pjyrwszy singel skupiny – „Ja soszła s uma” – mjoł swojům prymjere podźimum 2000 roku, natomjost we wersyji fizycznyj uostoł wydany we grudńu tygo samygo roku. Do utworu půwstoł teledysk, kery wywołoł kontrowersyje ze powodu poruszeńa we ńim tyjmatyki homoseksualnyj uoraz ukazańa całujůncych śa wokalistyk. Klip uotrzimał title Teledysku roku yod telewizyji MTV Russia. We maju kolejnygo roku ukazoła śa debjutancko płyta 200 po wstriecznoj, a ńydugo potym – drugi utwůr promujůncy wydawńictwo – „Nas nie dogoniat”, kerego ńy wydano we formje płyty kompaktowej, ino zaprezentowano do ńygo teledysk. We Polsce ukazała śa jydnok płytowa wersyjo promocyjnyj wersyji singla, zawjyrajůnca utwory „Ja soszła s uma” a „Nas nie dogoniat”. Podobnie kej drugi singel, trzeći utwůr „30 minut” ńy doczykoł śa kompaktowyj wersyji. Albům studyjny uokazoł śa sukcesym we Europje, uośůgajůnc wynik půnad 2,5 milijona sprzydanych egzymplarzy. Płyta uostoła także wydana we Japońiji, gdźy zyskoła status złotyj. We 2001 roku skupiny wyruszył we trase koncyrtowům po Ameryce i Europie, składajůncyj śa ze wystynpůw we Mjymczech, Bułgaryji, Słowacyji, Czechach a Izraelu.

 2002–2003: 200 km/h in the Wrong Lane, Konkurs Pjosynki Ojrowizyji a kontrowersyje 
We grudńu 2002 roku ukozała śa angelsko wersyjo debjutanckigo albůmu – 200 km/h in the Wrong Lane. Plata trafjůła na lista dźeśynću nojchyntńyj kupowanych krůnżkůw we ojropejskich krejach – cuzymyn sprzydano jich půnad 5 miljůnůw, we tym půnad 200 tyśyncy kopiji albůmu zakupjůno we Polsce, kaj t.A.T.u. uodybroło platynowo plataZPAV.pl spis artistůw, kerzy uotrzymoli Platine we Polsce. Pjyrwszym singlem ze platy uostoła śpjywka „All the Things She Said”, kero trafjůła na pjyrsze place we mocce śwjotowych radyjnych rozgłośńoch, we tym m.in. we Australiji, Dańiji, Mjymcach, Irlandii, Meksyku, Nowyj Zelandiji, Wjelgij Brytańiji uoraz we Italiji. Teledysk do utworu wywołoł kolyjny spůr, beztuż co – podug muzycznych krytykůw a publicznych nadawcůw – uostoł mjanowany klipym, kery promuje dźołańo homoseksuelne a pedofilske. Ńydugo potym skupina zapowjydźoła swojo brytyjsko trasa koncyrtowo, zatitlowano Show Me Love Tour. Skuli felernych wyńikůw sprzydaży biletůw, koncyrty uostoły uodwołane. Kej śe uokozoło, małe zainteresowańy kupnym biletůw bůło skiż negatywnych uopiń rodźicůw, kerzy uznoli, aże seksualny auszicht śpjywoczek je ńyuodpedńi lo bajtli.
Kolyjny singel t.A.T.u. – „Not Gonna Get Us” – uostoł wydony we maju 2003 roku. We tym samym mjeśůncu Szapowałow uostoł arysztowany za krynceńy teledysku do inkszego utworu skupiny – „Show Me Love” – na tereńy moskewskigo Placu Czyrwjůnygo, beztuż co ńy mjoł na to pozwolyńo uod władz mjasta. Wczyśńyj robota nad klipem uostoła zakůcono we Wjelgij Brytańiji, kaj ekipa planowoła nakrynćić pora scen pod śydźibům brytyjskigo parlamyntu. Po uotrzymańu upomńyńo uod policyji skupina wroz ze bezma stoma statystkůma, ubranymi we (charaktyrystyczne lo duetu) szkolne mundurki, przyńůsł śa na Tower Bridge. Nagrane fragmynty uostoły wykorzystone we teledysku do singla „Show Me Love”, kery we fizycznyj zorće ukazoł śa jydyńe we Polsce. Ńydugo potym na rynku uokozoł śa pjyrszy singel promocyjny skupiny – „30 Minutes” a sztworty singel, kerym uokozoł śe cover utworu skupiny The Smiths – „How Soon Is Now?”.

 2014: Zapowjedzyńy przijśćo nazod, gibki rozpod 
We lutym 2014 roku t.A.T.u. potwjyrdźił po wystympje na ceremońiji uotwarća Źimowych Igrzisk Uolimpijskich 2014 uorganizowanych we Soczi, aże skupina bydźe dalij wrozpracowoła. 14 lutygo grupa zaprezyntowoła swůj nowy singel „Love in Every Moment” na walyntynkowym kůncyrće Big Love Show, a sztyry dńi ńyskorzi na uoficjolnym fan page’u skupiny na Facebooku Katina pokozoła wideo a uośwjodczyńe godajůnce uo zakůńczyńu roboty ze Wołkowům. Powodym ponownygo rozpodu duetu bůło – podug Katiny – ńyprawe zachowańe uod zajty Wołkowyj, negatywne lo ńij wypowjydźi a inksze.

 Charaktyrystyka 
Sceńiczny charaktyr t.A.T.u. uod poczůntku uopjyroł śe na wywoływańu skandalu. Najwjynkszo sława skupińy doł pjyrszy albům, kerego tyjma uobracoła śe we wjynkszośći na homoseksuelnyj miłośći uůnczůncej śpjywoczki. Przi promocyji drugij platy, Katina i Wołkowa pejdźoły, iże bůł to zabjyg promocyjny, a we realu ńy sům lesbijkůma. Krům tygo uośwjadczyńa, ńy zmjyńůły swojigo homoseksuelnygo wizyrůnku, pokozujůnc swojo miłość na kůncertach a uwożajůnc se za śostry. We duskusyji we dźyśůnto roczńicy istńeńo projektu, Katina poruszyła tyn kwestyje, godajůnc:

Drugi albům skupiny godoł uo problymach mjyndzyludzkich, a sam titel rosyjskego wydańo (Ludi inwalidy) budźůł kontrowersyje postrzůd uorgańizacyji brońůncych praw ńypołnosprawnych. Podug ńich, mjano platy godo, aże inwalidy ńy żyjům, ino fungujům a jich cechůma sům ino gupota, uokrućyństwo, a inkszeTatuMusic.eu biografia. Podobno tyjma poruszůł tyż trzyći albům, kery promowany bůł m.in. bez militarny teledysk „Biełyj płaszczik”/„White Robe”, kery zawjyroł scena skazańo a postrzelańo ćenżarnyj baby, co mjoło pokozać sprzećiwjyńe śa aborcyji.

 Dyskografijo 

 Albůmy sztudyjne 
 Albůmy ruskogodkowe 
 2001: 200 po wstriecznoj
 2002: 200 po wstriecznoj (reedycyjo)
 2005: Ludi inwalidy
 2008: Wiesiołyje ułybki

 Albůmy angelskogodkowe 
 2002: 200 km/h in the Wrong Lane
 2005: Dangerous and Moving
 2009: Waste Management

 Albůmy kůmpilacyjne 
 2003: Remixes
 2006: The Best
 2011: Waste Magnament Remixes
 2012: 200 km/h in the Wrong Lane (10th Anniversary Edition)

 Trasy kůncertowe 
 2001-2002: 200 Po Wstriecznoj Tour
 2003: Show Me Love Tour
 2005-2007: Dangerous and Moving Tour

 Filmografijo 
 2003: Screaming for More
 2003: Anatomy of t.A.T.u.
 2003: Tatu w podniebiosach
 2012: You and I

 Buchy a publikacyje 
 2002: Wsio o Tatu 
 2003: The Official Photobook
 2003: The Meaning Behind All That Things She Said: Love and Peace
 2006: Tatu Come Back

 Necowe uodwołańo 

 Uoficjalno zajta skupiny

Kategoryjo:Ruske muzyczne skupiny